**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“)

(ďalej len „zmluva“)

**Čl. I.**

**Zmluvné strany**

1. **Objednávateľ: Univerzita Komenského v Bratislave**

**Rektorát**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P. O. BOX 440, 814 99 Bratislava 1

Štatutárny orgán: prof. JUDr. Marek Števček, DrSc., rektor

IČO: 00 397 865

DIČ: 2020845332

IČ DPH: SK2020845332

Osoby oprávnená konať vo veciach

realizácie zmluvy: Ing. Ladislav Vanda

tel.:

e-mail:

technického dozoru: Dušan Požgay

tel.:  *+421 918 110 014*

e-mail: dusan.pozgay@uniba.sk

(ďalej len „**objednávateľ**“)

1. **Zhotoviteľ:**

Sídlo organizácie:

IČO:

DIČ:

IČ DPH:

Zapísaný:

Zastúpený:

Bankové spojenie:

IBAN:

Osoby oprávnené konať vo veciach:

zmluvy:

tel.:

e-mail:

vo veciach realizácie zmluvy:

tel.:

e-mail:

(ďalej len „**zhotoviteľ**“)

(ďalej spolu aj ako „**zmluvné strany**“, jednotlivo „**zmluvná strana**“)

**Čl. II.**

**Predmet plnenia**

2.1 Táto zmluva je uzatvorená ako výsledok procesu verejného obstarávania nadlimitnej zákazky na dodanie tovaru a realizáciu stavebných prác na predmet zákazky:  **„Odstránenie mikrobiologickej kontaminácie a biofilmu v rozvodoch vody“** (ďalej aj ako „zákazka“).

2.2 Predmetom tejto zmluvy je záväzok:

1. zhotoviteľa, že zabezpečí dodanie a montáž diela bližšie špecifikovaného v bode 2.3 tohto článku II. zmluvy pre objednávateľa a odovzdá ho zhotovené v rozsahu a v kvalite vymedzenej v tejto zmluve a v jej prílohách v termíne dohodnutom v čl. III. ods. 3.1 tejto zmluvy objednávateľovi v mieste realizácie zmluvy podľa čl. III. ods. 3.2 tejto zmluvy;
2. zhotoviteľa vykonať obhliadku miesta realizácie zmluvy za účelom oboznámenia sa so skutkovým stavom a výberu vhodného riešenia a/alebo technologického zariadenia s cieľom dosiahnuť objednávateľom a príslušnými právnymi predpismi požadovanú kvalitu vody v rozvodoch studenej a teplej vody;
3. zhotoviteľa, že bude zodpovedať za splnenie všetkých povinností na úseku BOZP a PO, ktoré mu stanovuje zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a zákon č. 314/2001 Z. z. o ochrane pred požiarmi v znení a doplnení neskorších zákonov v znení neskorších predpisov;
4. zhotoviteľa pri realizácii prác zabezpečiť a splniť všetky požiadavky uvedené v  ustanoveniach tejto zmluvy a príslušných všeobecne záväzných právnych predpisov; táto povinnosť sa vzťahuje aj na osoby, odlišné od zhotoviteľa, ktoré budú na mieste realizácie zmluvy realizovať práce dohodnuté v tejto zmluve;
5. zhotoviteľa, že pri plnení tejto zmluvy bude zohľadňovať najmä štandardy, ktoré sú vyžadované príslušnými právnymi predpismi SR pre ukazovatele a limitné hodnoty kvality pitnej vody a kvality teplej vody, postup pri monitorovaní pitnej vody, manažment rizík systému zásobovania pitnou vodou a manažment rizík domových rozvodných systémov;
6. zhotoviteľa po dobu 2 rokov vykonávať nad rámec poskytnutej záruky podľa čl. VII. ods. 7.2 tejto zmluvy aj záručný servis diela spočívajúci v pravidelných mesačných prehliadkach zrealizovaného diela, ako aj ďalšie činnosti dohodnuté v zmluve o poskytovaní služieb, ktorá je výsledkom procesu verejného obstarávania tejto zákazky spolu s touto zmluvu (ďalej len „Zmluva o poskytovaní služieb“);
7. objednávateľa, že poskytne zhotoviteľovi nevyhnutne potrebnú súčinnosť;
8. objednávateľa, že prevezme dielo bez zjavných vád, chýb a nedostatkov a zaplatí zhotoviteľovi cenu za dielo podľa čl. IV. tejto zmluvy.

2.3 Dielom sa rozumie dodávka a montáž technologických zariadení na odstránenie mikrobiologickej kontaminácie a biofilmu bez použitia chémie v rozvodoch studenej a teplej vody s technológiou ionizácie striebra a medi v rozvodoch teplej a studenej vody vo vybraných objektoch školských domovov (ŠD) Univerzity Komenského v Bratislave (ďalej len ako „dielo“). Podrobnejšie vymedzenie predmetu zmluvy a špecifikácia nárokov objednávateľa na vykonanie diela je uvedená v prílohe č. 1 tejto zmluvy – Opis predmetu zákazky a v prílohe č. 2 tejto zmluvy – Návrh na plnenie kritéria a cenová ponuka“). Zhotoviteľ sa zaväzuje dielo vykonať v súlade s relevantnými metodickými postupmi, konkrétne v súlade s normou TNI CEN/TR 17801 pod slovenským názvom „Pokyny na koncepciu plánu bezpečnosti vody v budovách“ (z anglického originálneho názvu: „Guidelines for water safety plan concept in buildings“), ako aj v súlade s príslušnými právnymi predpismi účinnými na území Slovenskej republiky, predovšetkým:

a) Smernicou Európskeho parlamentu a Rady (EÚ) 2020/2184 zo 16. decembra 2020 o kvalite vody určenej na ľudskú spotrebu;

b) Zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov;

c) Vyhláškou Ministerstva zdravotníctva Slovenskej republiky č. 91/2023 Z. z., ktorou sa ustanovujú ukazovatele a limitné hodnoty kvality pitnej vody a kvality teplej vody, postup pri monitorovaní pitnej vody, manažment rizík systému zásobovania pitnou vodou a manažment rizík domových rozvodných systémov (ďalej len ako „vyhláška č. 91/2023 Z.z.);

c) Vyhláškou Ministerstva zdravotníctva Slovenskej republiky č. 550/2007 Z. z. o podrobnostiach o požiadavkách na výrobky určené na styk s pitnou vodou.

2.4 Zhotoviteľ sa touto zmluvou zaväzuje, že dielo vykoná s odbornou starostlivosťou a s ohľadom na všetky požiadavky objednávateľa na parametre a kvalitu pitnej vody a teplej vody v rozvodných systémoch predmetných objektov ŠD stanovené v tejto zmluve, jej prílohách a príslušných právnych predpisoch, najmä však vo vyhláške č. 91/2023 Z. z.. Zhotoviteľ je povinný dielo a dohodnuté práce a činnosti podľa tejto zmluvy vykonať tak, aby pri vzorkách vody, odobratých z vodovodných kohútikov a zo spŕch na analýzu, mikrobiologické ukazovatele kvality pitnej vody a kvality teplej vody neprekročili maximálne prípustné limitné hodnoty stanovené vo vyhláške č. 91/2023 Z. z., najmä však pri vzorkách vody na určenie baktérií rodu *Legionella* nesmie ukazovateľ *Legionella* presiahnuť najvyššiu medznú hodnotu, ktorá sa uplatňuje v prioritných priestoroch vyčlenených podľa ustanovenia § 7 ods. 3 vyhlášky č. 91/2023 Z. z. (ďalej len „uspokojivý výsledok“). V prípade, že uspokojivý výsledok nebude dosiahnutý ani do jedného (1) roka odo dňa odovzdania diela alebo jeho časti do užívania, zmluvné strany sa dohodli, že túto situáciu budú riešiť postupom dohodnutým v Zmluve o poskytovaní služieb.

2.5 Zhotoviteľ dodá a poskytne v rámci dohodnutého predmetu zmluvy práce a činnosti podľa tejto zmluvy a v súlade s prílohou č. 1 a č. 2 tejto zmluvy pre rozvody v objektoch ŠD UK nasledovne:

1. V súvislosti s vykonaním časti diela pre rozvody vody v rámci objektu – ŠD Družba UK sa zhotoviteľ zaväzuje vykonať a zabezpečiť najmä:
2. Prípravné práce: Samonosná konštrukcia, izolovaný kontajner, mechanická filtrácia, bypass, úprava tvrdosti vody;
3. Zemné práce a inžinierske siete: Výkopy, úprava terénu, zameranie sietí;
4. Montážne a technické práce: Vodoinštalácie, elektroinštalácie, meranie, ionizácia medi, štartovací set;
5. Vyhotovenie projektovej dokumentácie;
6. Zhotovenie diela a jeho odovzdanie, vrátane zabezpečenia súladu s technickou dokumentáciou;
7. Prevádzka a obsluha: Uvedenie technologického zariadenia do prevádzky, zaškolenie obsluhy (6 osôb);
8. Manažment a príprava pre údržbu: Prevádzkový manažment rozvodov, manuály na starostlivosť;
9. Funkčnosť a nezávadnosť: Dodanie technológie, zabezpečenie mikrobiologickej nezávadnosti vody;
10. Ďalšie služby: Dopravné náklady, záručný servis, dokumentácia.

b) V súvislosti s vykonaním časti diela pre rozvody v rámci objektov – ŠD manželské internáty (VS3) a ŠD átriové pavilóny (VS2) sa zhotoviteľ zaväzuje vykonať a zabezpečiť:

* + 1. Prípravné práce - Ventily a rozvody: Sekciové ventily, pripojenie vody, mechanická filtrácia, bypass;
    2. Úprava vody: Zariadenie na úpravu tvrdosti, ionizácia medi a striebra, štartovací set elektród;
    3. Inštalácia a technika: Vodoinštalácia, elektroinštalácia, meranie, regulácia;
    4. Vyhotovenie projektovej dokumentácie;
    5. Prevádzka a zaškolenie: Uvedenie technologického zariadenia do prevádzky, zaškolenie obsluhy (6 osôb);
    6. Manažment a funkčnosť: Prevádzkový manažment rozvodov, manuál na starostlivosť, zabezpečenie mikrobiologickej nezávadnosti vody;
    7. Doplnkové služby: Dopravné náklady, záručný servis, odovzdanie dokumentácie.

**Čl. III.**

**Termín a podmienky zhotovenia diela**

3.1 Zhotoviteľ sa zaväzuje vykonať dielo a odovzdať ho v lehote do **6 mesiacov** odo dňa nadobudnutia účinnosti tejto zmluvy.

3.2 Miestom realizácie diela a súvisiacich prác a činností je:

a) Budova Manželských internátov, blok I, nachádzajúcich sa na ul. Staré Grunty 36, 841 04 Bratislava (ďalej len „Manželské internáty (VS3)“);

1. Budova Átriových domkov, blok P, nachádzajúcich sa na ul. Staré Grunty 36, 841 04 Bratislava (ďalej len „Átriové pavilóny (VS2)“);
2. Budova internátu Družba, blok D1, D2 a D3, nachádzajúcich sa na ul. Botanická 25, 841 04 Bratislava (ďalej len „Družba UK“).

3.3 Ak zhotoviteľ zrealizuje dielo pred dohodnutým termínom, objednávateľ prevezme dielo aj v skoršom termíne. Dielo je možné odovzdávať aj po častiach, a to po dokončení jeho jednotlivých častí v súlade s bodom 5.1 tejto zmluvy, podľa dohodnutého vecného rozsahu.

3.4 Zhotoviteľ zodpovedá za to, že predmet tejto zmluvy zhotoví a zrealizuje v súlade s ustanoveniami tejto zmluvy, podľa všeobecne záväzných právnych predpisov Slovenskej republiky a Európskej únie, technických noriem Slovenskej republiky a Európskej únie.

3.5 Po dokončení prác vyzve písomne zhotoviteľ objednávateľa k prevzatiu príslušnej časti diela. Zhotoviteľ odovzdá spolu s príslušnou časťou diela dokumentáciu súvisiacu s časťou diela, a to najmä technickú dokumentáciu od výrobcu, návod na použitie/manuál pre obsluhu v slovenskom jazyku, záručné listy, certifikáty, revízne správy a iné doklady podľa druhu zariadenia, a to spolu s preberacím protokolom potvrdeným zástupcami zmluvných strán. Objednávateľ je oprávnený odmietnuť prevziať dielo alebo jeho časť v prípade, ak zhotoviteľ neodovzdal objednávateľovi všetku dokumentáciu podľa tohto bodu 3.5 tejto zmluvy a prílohy č. 1 tejto zmluvy. Skutočnosť, že objednávateľ dielo alebo jeho časť odmietol prevziať, sa poznačí v preberacom protokole s uvedením dôvodu a lehoty, dokedy je zhotoviteľ povinný zabezpečiť odstránenie nedostatkov, pre ktoré objednávateľ dielo alebo jeho časť neprevzal.

3.6 O odovzdaní a prevzatí ukončenej časti diela spíše zhotoviteľ protokol o odovzdaní a prevzatí časti diela, ktorý podpíšu zástupcovia zmluvných strán. V prípade, že časť diela bude vykazovať vady a zjavné nedorobky, objednávateľ je oprávnený rozhodnúť sa, či túto časť diela prevezme a do protokolu o odovzdaní a prevzatí časti diela popíše tieto vady a nedorobky spolu s lehotou, v rámci ktorej sa ich zhotoviteľ zaväzuje odstrániť, alebo sa rozhodne nepodpísať protokol o odovzdaní a prevzatí časti diela – v tom prípade sa so zhotoviteľom môže dohodnúť na predĺžení lehoty na odovzdanie časti diela.

3.7 Zhotoviteľ zodpovedá za ochranu životného prostredia a zaväzuje sa, že na svoje náklady bude priebežne odstraňovať odpad, ktorý bude vznikať pri jeho činnosti počas realizácie diela. Zhotoviteľ je povinný do 5 dní po odovzdaní diela alebo jeho časti príslušné miesto realizácie zmluvy vypratať a dať ho do stavu vyhovujúcemu jeho riadnemu užívaniu bez prekážok. Súčasne s odovzdaním diela alebo jeho časti zhotoviteľ odovzdá objednávateľovi v dvoch vyhotoveniach doklad o likvidácii všetkých odpadov, ktoré vzniknú pri realizácii diela v členení podľa druhu odpadu.

3.8 Za objednávateľa je výkonom technického dozoru poverená osoba uvedená v Čl. I. ods. 1.1 zmluvy ako osoba oprávnená konať vo veciach technických, prípadne iná poverená osoba, ktorej meno bude písomne oznámené zhotoviteľovi.

3.9 Technický dozor objednávateľa je oprávnený dávať pokyny, ktoré sú potrebné na vykonanie diela. Toto však nezbavuje zhotoviteľa zodpovednosti za prípadné vady, nedostatky, ani  povinnosti vykonávať kontroly diela tak, aby bolo zaručené riadne splnenie predmetu zmluvy v požadovanej kvalite. Technický dozor tiež overuje vecnú správnosť zhotoviteľom predkladaného súpisu vykonaných prác a vecného plnenia. Ak by viedli pokyny technického dozoru objednávateľa k prípadným vadám a nedostatkom diela, je zhotoviteľ povinný bez zbytočného odkladu upovedomiť objednávateľa o možných rizikách vyplývajúcich z týchto pokynov.

3.10 Zhotoviteľ znáša zodpovednosť za škodu (poškodenie, zničenie) na zhotovovanom diele až do prevzatia diela objednávateľom.

3.11 Práce je možné realizovať počas pracovných dní od 08.00-18.00 hod., v iných dňoch/hodinách len po predchádzajúcej výslovnej dohode s objednávateľom.

**Čl. IV.**

**Cena diela**

4.1 Cena za vykonanie diela, prác a činností podľa tejto zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov ako cena maximálna.

4.2 Ceny uvedené v cenovej ponuke sú cenami úplnými a konečnými, t. j. nebudú sa zvyšovať o ďalšie náklady. Zmluvná cena vyplýva z cenovej ponuky zhotoviteľa, ktorá tvorí prílohu č. 2 tejto zmluvy a jej štruktúra je nasledovná. :

1. Zmluvná cena za vykonanie časti diela, prác a činností v rámci objektu – ŠD Átriové pavilóny (VS2):

Cena v EUR bez DPH: €

Slovom:

1. Zmluvná cena za vykonanie časti diela, prác a činností v rámci objektu – ŠD Manželské internáty (VS3):

Cena v EUR bez DPH: €

Slovom:

1. Zmluvná cena za vykonanie časti diela, prác a činností v rámci objektu -ŠD Družba UK:

Cena v EUR bez DPH: €

Slovom:

1. **Celková cena diela bez DPH:** [*doplní uchádzač*] **Eur**

K cene diela alebo časti ceny diela bude pripočítaná DPH vo výške podľa aktuálne platných právnych predpisov SR.

4.3 Na zhotovenie diela objednávateľ neposkytne zhotoviteľovi preddavky ani zálohy. Konečná suma bude fakturovaná podľa skutočne dodaných tovarov a realizovaných prác, na základe predloženého súpisu vecného plnenia s cenovým rozpočtom.

4.4 Cena za dielo, práce a činnosti podľa tejto zmluvy (ďalej len „cena diela“) je maximálna a musí obsahovať všetky plnenia nevyhnutné pre riadne splnenie predmetu zmluvy. Zmluvné strany sa dohodli, že súčasťou zmluvnej ceny diela je aj odmena za záručný servis technológií/technologických zariadení v trvaní 2 roky. Akékoľvek dodatky k zmluve navyšujúce cenu diela, s výnimkou prípadov, kedy to výslovne umožňuje táto zmluva alebo zákon o verejnom obstarávaní, sú vylúčené.

**Čl. V.**

**Platobné podmienky**

5.1 Zmluvné strany sa dohodli, že úhrada ceny diela sa bude realizovať formou bezhotovostného platobného styku v eurách. Objednávateľ sa zaväzuje za riadne a včas vykonané dielo, práce a činnosti podľa tejto zmluvy zaplatiť zhotoviteľovi cenu diela na základe faktúr vystavených zhotoviteľom nasledovne:

a) zhotoviteľ je oprávnený vystaviť faktúru na časť ceny diela podľa čl. IV ods. 4.2 písm. a) tejto zmluvy po protokolárnom odovzdaní a prevzatí časti diela v objekte Átriové pavilóny (VS2), ,

b) zhotoviteľ je oprávnený vystaviť faktúru na časť ceny diela podľa čl. IV ods. 4.2 písm. b) tejto zmluvy po protokolárnom odovzdaní a prevzatí časti diela v objekte Manželské internáty (VS3),

c) zhotoviteľ je oprávnený vystaviť faktúru na časť ceny diela podľa čl. IV ods. 4.2 písm. c) tejto zmluvy po protokolárnom odovzdaní a prevzatí časti diela v objekte Družba UK.

5.2 Každá faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a jej prílohou musí byť súpis vecného plnenia potvrdený technickým dozorom objednávateľa a preberací protokol podpísaný obidvomi zmluvnými stranami, v ktorom bude výslovne uvedené, že dielo alebo jeho časť bolo vykonané riadne, alebo že vady a nedorobky boli odstránené.

5.3 Lehota splatnosti faktúry je 30 dní odo dňa ich doručenia spolu s povinnými prílohami objednávateľovi na adresu uvedenú v záhlaví zmluvy. Ak predložená faktúra nebude spĺňať náležitosti podľa odsekov 5.1 a 5.2 tejto zmluvy alebo nebude vystavená v súlade s touto zmluvou, objednávateľ je oprávnený faktúru vrátiť a požadovať doplnenie alebo odstránenie nedostatkov. Dňom doručenia novej opravenej faktúry objednávateľovi začne plynúť nová 30-dňová lehota splatnosti.

1. Zmluvné strany sa dohodli, že objednávateľ má právo zadržať **5 %** z ceny diela podľa čl. IV ods. 4.2 písm. d) tejto zmluvy vo forme zábezpeky za účelom zabezpečenia záväzku zhotoviteľa na riadne a včasné plnenie predmetu tejto zmluvy, na odstránenie prípadných vád a nedorobkov na diele alebo vadného plnenia podľa čl. II. ods. 2.5 tejto zmluvy alebo jeho časti (ďalej len „**zádržné**“). Zádržné sa vypočíta z hodnoty fakturovanej zmluvnej ceny bez DPH. Objednávateľ je oprávnený použiť zádržné:
2. na úhradu splatnej pohľadávky objednávateľa voči zhotoviteľovi alebo na úhradu nákladov vynaložených na odstránenie preukázaných vád alebo nedorobkov na diele alebo vadného plnenia podľa čl. II. ods. 2.5 tejto zmluvy alebo jeho časti;
3. na odstránenie porušenia povinnosti zhotoviteľa podľa tejto zmluvy, ak ho zhotoviteľ neodstránil napriek písomnému upozorneniu objednávateľa v primeranej lehote;
4. na splnenie akejkoľvek povinnosti zhotoviteľa, s ktorou je zhotoviteľ v omeškaní podľa tejto zmluvy, pokiaľ takéto splnenie zhotoviteľ odmietne alebo nesplní v objednávateľom určenej lehote;
5. na vykonanie opatrení pre prípad neplnenia zmluvy zo strany zhotoviteľa, pokiaľ príčina neplnenia nevznikla z dôvodov na strane objednávateľa a zhotoviteľ neplnil zmluvu napriek písomnému upozorneniu zo strany objednávateľa.

Zádržné sa o čiastku použitú podľa tohto odseku znižuje.

1. Zádržné znížené o čiastku použitú podľa odseku 5.4 tohto článku zmluvy objednávateľ uhradí zhotoviteľovi do 60 dní odo dňa doručenia písomnej žiadosti zhotoviteľa po uplynutí záručnej doby.

**Čl. VI.**

**Zmluvné pokuty a úroky z omeškania**

6.1 V prípade omeškania zhotoviteľa s odovzdaním predmetu zmluvy v dohodnutom čase plnenia v zmysle čl. III. ods. 3.1 tejto zmluvy, vzniká objednávateľovi voči zhotoviteľovi nárok na zaplatenie zmluvnej pokuty vo výške 1 % z ceny diela s DPH podľa v čl. IV ods. 4.2 písm. d) tejto zmluvy za každý, aj začatý deň omeškania.

6.2 V prípade omeškania objednávateľa s úhradou faktúry má zhotoviteľ právo na zaplatenie úroku z omeškania vo výške podľa nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka, za každý aj začatý deň omeškania.

6.3 V prípade omeškania zhotoviteľa s odstránením vád v lehote určenej podľa tejto zmluvy, objednávateľ je oprávnený účtovať zhotoviteľovi zmluvnú pokutu vo výške 300,- Eur za každý jednotlivý prípad a každý, aj začatý deň omeškania až do odstránenia vád.

6.4 Zaplatením zmluvných pokút nie sú dotknuté nároky zmluvných strán na náhradu škody v plnej výške.

6.5 Zmluvné strany nie sú v omeškaní v prípade okolností vylučujúcich ich zodpovednosť (vyššia moc). Túto skutočnosť sú povinné oznámiť druhej strane bez zbytočného odkladu a preukázať jej trvanie .

**Čl. VII.**

**Záručná doba a zodpovednosť za vady**

7.1 Zhotoviteľ sa zaväzuje, že dielo uvedené v čl. II. tejto zmluvy bude zhotovené riadne a včas a v súlade s dohodnutými podmienkami tejto zmluvy.

7.2 Záručná doba na zhotovené dielo, ktoré je predmetom tejto zmluvy, je2 roky na vykonané práce, dodané zariadenia a použité materiály. Záručná lehota začína plynúť dňom podpísania protokolu o odovzdaní a prevzatí diela alebo jeho časti obidvomi zmluvnými stranami.

7.3 Zárukou preberá zhotoviteľ záväzok, že predmet diela vyhotoví riadne, bez vád a nedorobkov, v zmluvne dohodnutom rozsahu a kvalite a v súlade so všeobecne záväznými predpismi a technickými normami.

7.4 Plynutie záručnej doby sa prerušuje vždy dňom doručenia oznámenia objednávateľovi o uplatnení nároku na odstránenie reklamovanej vady zhotoviteľovi.

7.5 Objednávateľ sa zaväzuje, že vady diela uplatní bez zbytočného odkladu po jej zistení. Oznámenie o vadách musí byť písomné a musí obsahovať označenie vady (miesto, dotknutá časť diela) a popis vady.

7.6 Zhotoviteľ sa zaväzuje vady diela odstrániť v lehote 10 kalendárnych dní   
po uplatnení oprávnenej reklamácie objednávateľom, ak sa zmluvné strany nedohodnú   
na dlhšej lehote. V prípade, ak zhotoviteľ reklamovanú vadu v stanovenej lehote neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa.

7.7 Nároky objednávateľa z riadne reklamovanej vady sa riadia ustanovením § 564 Obchodného zákonníka.

7.8 Zhotoviteľ je povinný bez zbytočného odkladu odstrániť aj také vady diela, za vznik ktorých popiera zodpovednosť, ale ich odstránenie neznesie odklad. Náklady takto vzniknuté budú zhotoviteľovi uhradené na základe vzájomnej dohody.

7.9 V prípade, ak je zhotoviteľ tvorený skupinou zhotoviteľov, zodpovedajú títo objednávateľovi za riadne zhotovenie diela spoločne a nerozdielne.

**Čl. VIII.**

**Spolupôsobenie zmluvných strán**

8.1 Objednávateľ vyvinie maximálne úsilie na to, aby priebeh prác zhotoviteľa nebol rušený neoprávnenými zásahmi tretích osôb.

8.2 Zhotoviteľ je povinný vmieste realizácie zmluvy a v jeho okolí dodržiavať primeranú čistotu a poriadok, odstraňovať na svoje náklady odpady a iné nečistoty, ktoré vzniknú z jeho vlastnej činnosti. Súčasne zodpovedá za znečistenie komunikácii, ku ktorému príde v dôsledku dovozu a odvozu materiálu na miesto dodania diela. Prípadne vzniknuté škody zdokumentované objednávateľom z porušenia tejto povinnosti znáša zhotoviteľ.

8.3 Zhotoviteľ zodpovedá za škody spôsobené objednávateľovi, ako aj ďalším fyzickým osobám a právnickým osobám v súvislosti s realizáciou plnenia predmetu tejto zmluvy.

8.4 Zhotoviteľ zodpovedá za to, že osoby pracujúce na mieste realizácie diela sú riadne vyškolené a majú všetky oprávnenia potrebné na vykonávanie činností, ktoré sú nevyhnutné pre realizovanie diela a súvisiacich prác a činností.

8.5 Zhotoviteľ zodpovedá za škody na majetku objednávateľa vzniknuté jeho činnosťou vrátane škody na nehnuteľnostiach objednávateľa a na ich vybavení. Po zistení škody zavinenej zhotoviteľom je zhotoviteľ povinný uviesť vec do pôvodného stavu, pri úplnom zničení veci alebo zariadenia nahradiť novou vecou/zariadením toho istého typu.

8.6 Zhotoviteľ je povinný sa pri zhotovovaní diela riadiť východiskovými podkladmi objednávateľa, zápismi a dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy a všeobecne záväznými právnymi predpismi Slovenskej republiky.

8.7 Zhotoviteľ je pri realizácii predmetu zmluvy povinný dodržiavať protipožiarne opatrenia vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.

8.8 Zhotoviteľ je zodpovedný za pohyb pracovníkov na mieste realizácie diela. Pracovníci zhotoviteľa sa môžu pohybovať iba vo vymedzených priestoroch určených objednávateľom. Pracovníci zhotoviteľa budú mať na odeve viditeľné označenie spoločnosti realizujúcej dielo, ak sa zmluvné strany nedohodnú inak.

**Čl. IX.**

**Využitie subdodávateľov, poistenie**

* 1. Ak zhotoviteľ pri plnení predmetu zmluvy využije kapacity subdodávateľa/ľov, ktorí sú známi, uvedie podiel plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

|  |  |  |  |  |  |
| --- | --- | --- | --- | --- | --- |
| Obchodné meno subdodávateľa | Adresa sídla subdodávateľa | IČO | Podiel plnenia v % | Predmet subdodávky | Meno a priezvisko osoby oprávnenej konať za subdodávateľa, adresa, dátum narodenia, funkcia |
| \* |  |  |  |  |  |

\*(pozn. vyplní len úspešný uchádzač pred podpisom zmluvy, doplní počet riadkov podľa potreby)

9.2 Zhotoviteľ je povinný oznámiť objednávateľovi akúkoľvek zmenu údajov o subdodávateľoch.

9.3 Pravidlá pre zmenu subdodávateľov a povinnosť zhotoviteľa oznámiť zmenu subdodávateľa: Zhotoviteľ je povinný objednávateľovi predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má zhotoviteľ v úmysle zadať subdodávateľovi, predmet subdodávky, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ' musí spĺňať príslušné podmienky účasti podľa ustanovenia § 32 ods. 1 písm. e) a f) zákona o verejnom obstarávaní, pričom si ich overí objednávateľ sám v dostupných zoznamoch.

9.4 V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa, je dodávateľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu predmetu plnenia zmluvy, resp. odo dňa, kedy došlo k zmene údajov, resp. k zámeru zmeny subdodávateľa. Subdodávateľ je oprávnený nastúpiť na realizáciu predmetu plnenia až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia zhotoviteľovi.

9.5 Zmluvné strany sa výslovne dohodli, že zoznam známych subdodávateľov je súčasťou tohto článku a jeho doplnenie a zmena podľa tohto odseku nie je podstatná zmena zmluvných podmienok a nie je potrebné pre ňu uzatvárať samostatný dodatok k zmluve.

9.6 Objednávateľ má právo odmietnuť podiel na realizácii predmetu plnenia subdodávateľom, ak nie sú splnené podmienky uvedené vo všetkých odsekoch tohto článku.

**Čl. X.**

**Ukončenie zmluvy**

10.1 Táto zmluva môže byť ukončená okrem riadneho zhotovenia diela aj nasledovnými spôsobmi:

1. odstúpením od zmluvy z dôvodov uvedených v odseku 10.4 tejto zmluvy,
2. dňom straty oprávnenia zhotoviteľa k výkonu činnosti, ktorá je potrebná pre zhotovenie diela, bez potreby uskutočnenia akéhokoľvek úkonu zo strany zmluvných strán,
3. písomnou dohodou zmluvných strán,
4. dňom vyhlásenia konkurzu alebo likvidácie na zhotoviteľa, bez potreby uskutočnenia akéhokoľvek úkonu zo strany zmluvných strán,
5. odstúpením od zmluvy v prípadoch uvedených v ustanovení § 19 zákona o verejnom obstarávaní,
6. odstúpením od zmluvy z dôvodov uvedených v Obchodnom zákonníku.

10.2 V prípade ukončenia zmluvy zostávajú aj po jej skončení v platnosti a účinnosti ustanovenia zmluvy upravujúce zodpovednosť zhotoviteľa za škodu a nároky zmluvných strán na zmluvnú pokutu.

10.3 Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.

10.4 Za podstatné porušenie sa na účely tejto zmluvy považuje:

1. omeškanie zhotoviteľa s realizáciou predmetu zmluvy oproti dohodnutému termínu plnenia o viac ako 7 pracovných dní ,
2. ak cena bude fakturovaná v rozpore s platobnými podmienkami dohodnutými v tejto zmluve,
3. ak zhotoviteľ poskytne objednávateľovi predmet zmluvy spôsobom, ktorý je v rozpore s touto zmluvou,
4. ak je objednávateľ v omeškaní so zaplatením faktúry o viac ako 60 kalendárnych dní.

10.5 Ak zmluvná strana odstupuje od zmluvy, potom je povinná túto skutočnosť vopred oznámiť druhej zmluvnej strane písomne na adresu uvedenú v záhlaví tejto zmluvy. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať vyhlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.

10.6 V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poštovných služieb alebo kuriéra druhej zmluvnej strane.

10.7 Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia alebo okolnosťami, ktoré vylučujú zodpovednosť (vyššia moc) v zmysle § 374 Obchodného zákonníka.

10.8 V prípade trvania okolností, ktoré vylučujú zodpovednosť (vyššia moc), lehoty dohodnuté k plneniu zmluvných záväzkov sa predlžujú o dobu ich trvania.

10.9 Zmluvná strana ovplyvnená okolnosťami, ktoré vylučujú zodpovednosť (vyššia moc) je povinná druhú zmluvnú stranu upovedomiť písomne o začatí a ukončení ich pôsobenia bezodkladne, najneskôr však do 3 dní od začatia ich pôsobenia. Ak by tak zmluvná strana neurobila, nemôže sa zmluvná strana účinne dovolávať tohto pôsobenia.

**Čl. XI.**

**Záverečné ustanovenia**

11.1 Vzťahy zmluvných strán, ktoré sú neupravené touto zmluvou, sa riadia príslušnými ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.

11.2 Zmluvné strany sa dohodli, že všetky podstatné právne záväzné úkony budú uskutočňovať písomnou formou.

11.3 Zmeny a doplnky tejto zmluvy je možné vykonať výlučne písomnými dodatkami, podpísanými oboma zmluvnými stranami. K návrhu dodatkov k tejto zmluve sa zmluvné strany zaväzujú vyjadriť v lehote 7 pracovných dní odo dňa ich doručenia.

11.4 Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.

11.5 Táto zmluva je vyhotovená v troch rovnopisoch, z ktorých objednávateľ obdrží dve vyhotovenia a zhotoviteľ jedno vyhotovenie.

11.6 Zmluvné strany prehlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok a je pre nich vzájomne výhodná. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

11.6 Táto zmluva nadobúda platnosť dňom jej podpísania oboma zmluvnými stranami a je účinná dňom nasledujúcim po dni jej zverejnenia v Centrálnom registri zmlúv. Zhotoviteľ súhlasí s kompletným zverejnením obsahu tejto zmluvy v Centrálnom registri zmlúv.

11.7 Neoddeliteľnou súčasťou tejto zmluvy sú nasledovné prílohy:

Príloha č. 1: Opis predmetu zákazky

Príloha č. 2: Návrh na plnenie kritéria a cenová ponuka

V Bratislave, dňa V ........................ , dňa

za objednávateľa: za zhotoviteľa:

......................................................... .......................................

prof. JUDr. Marek Števček, DrSc.

rektor